Για το Συνέδριο του Συνδέσμου Ελληνίδων Επιστημόνων με θέμα:
«Ο ρόλος των γυναικών της καθ’ ημάς Ανατολής στην διαμόρφωση της σύγχρονης Ελληνικής κοινωνίας»

Η Μικρασιατική Καταστροφή ήταν μια από τις μεγαλύτερες τραγωδίες του ελληνισμού. Όμως το βάρος της συμφοράς, το πένθος, η ανέχεια, ο πόνος, η ορφάνια, το δράμα του ξεριζωμένου ελληνισμού αποτέλεσε εφαλτήριο για μια νέα αναγέννηση της Ελλάδας, για ένα νέο ξεκίνημα της ελληνικής κοινωνίας, για θεμελίωση της προόδου σε όλους τους τομείς: εθνικοί αγώνες, πολιτική, κοινωνικό κράτος, εθνική οικονομία, επιστήμη, παιδεία, συνδικαλισμός, τέχνες, διατήρηση των εθίμων, γαστρονομία, κοινωνική αλληλεγγύη, αγώνες για την ισότητα των φύλων. Σε αυτήν την πρόοδο σημαντικό ρόλο είχαν και οι γυναίκες, αλλά η προσφορά τους έμεινε αφανής, καλυπτόμενη από τον θόρυβο των μηχανών επανεκκίνησης της ελληνικής κοινωνίας.

Μιλώντας στη συνέντευξη τύπου η καθηγήτρια Μαρία Ευθυμίου αναφέρθηκε στο υψηλό επίπεδο παιδείας που είχαν οι γυναίκες της Μικράς Ασίας που κατοικούσαν σε πόλεις όπου ανθούσε το εμπόριο. Οι Έλληνες αυτών των πόλεων, είπε χαρακτηριστικά, ήταν οι μεσάζοντες του εμπορίου, έχοντας κυρίαρχη θέση ανάμεσα στις διάφορες εθνότητες. Συνυφασμένo με την ευμάρεια ήταν και το υψηλό επίπεδο παιδείας, με ισχυρή επιρροή από ευρωπαϊκές κουλτούρες.  Οι γυναίκες αυτές με τη μόρφωση, την εργατικότητα και την μαχητικότητά τους συνέβαλαν στην πρόοδο του αναπτυσσόμενου ελληνικού κράτους. 

Ιδιαίτερη ήταν η προσφορά των Ελληνίδων της Μικράς Ασίας στην τέχνη, τόνισε ο ηθοποιός και αντιδήμαρχος Χαλανδρίου Χάρης Μαυρουδής. Πολλές από αυτές μεσουράνησαν στο καλλιτεχνικό στερέωμα, όχι μόνο της Ελλάδας, αλλά και του εξωτερικού. Πολλές υπήρξαν δασκάλες καλλιτεχνών διεθνούς κύρους, άλλες ίδρυσαν ωδεία, θέατρα, σχολές που άφησαν όνομα  για την ποιότητα και την πρωτοπορία τους.

Ο ιστορικός Σύνδεσμος Ελληνίδων Επιστημόνων (ΣΕΕ), που ιδρύθηκε το 1924, επιχειρεί να αναδείξει τον ρόλο των γυναικών της καθ’ ημάς Ανατολής στην διαμόρφωση της σύγχρονης Ελληνικής κοινωνίας, όπως τόνισε η Πρόεδρός του Δρ. Εύη Μπάτρα. Κάποιες από αυτές υπήρξαν φίλες και Μέλη του ΣΕΕ, ενώ 3 υπήρξαν Πρόεδροί του (με χρονολογική σειρά οι: Έφη Πλιάτσικα-Πανσελήνου, Αλέκα Μαντζουλίνου και Αμαλία Κουτσούρη-Φλέμιγκ). Στο συνέδριο, που θα διεξαχθεί διαδικτυακά στις 24-25 Σεπτεμβρίου, καταξιωμένοι επιστήμονες, εκπρόσωποι συλλογικοτήτων και απόγονοι Μικρασιατών θα παρουσιάσουν πρόσωπα, που έγιναν γνωστά στο πανελλήνιο για τη δράση τους, αλλά και άλλα, που η προσφορά τους έμεινε καταγεγραμμένη μόνο σε επιστημονικές βιβλιοθήκες ή αρχεία ειδικών ερευνητών.

Για περισσότερες λεπτομέρειες απευθυνθείτε: Δρ. Εύη Μπάτρα – Πρόεδρος ΣΕΕ, τηλ. 6972077299, email see1924@otenet.gr 

To συνέδριο θα προβάλλεται μέσω της πλατφόρμας zoom στην διεύθυνση 
https://us06web.zoom.us/j/4778084377?pwd=eGRvZGx4NUhEL3J6RnA3MWFqbkRndz09

Στην διεύθυνση https://youtu.be/B8b51meeXGw θα δείτε το βιντεοκλίπ του συνεδρίου.

	16.00-16.20

	10.20-10.40
	Παναγιώτα ΙΩΑΚΕΙΜΙΔΟΥ, "Ο ρόλος της Πόντιας στο αντάρτικο 1916-1922"

	14.20-14.40

